The Star-Spangled Banner
"Vexillum Stellis Punctatum" (Anglice: The Star-Spangled Banner) est carmen publicum Civitatum Foederatarum Americae e die 3 Martii anno 1931. Anno 1814, Franciscus Scotus Key, advocatus et versificator triginta quinque annorum, cum in Britannica, navi bellica, in Sinu Chesapeaco coercitus oppugnationem contra McHenry Praesidium Baltimorae observasset, poema pepigit. Cantus autem est "Anacreonti in Caelis," vulgare carmen Britannicum, a Ioanne Stafford Smith Londinii circa 1765 compositum. Carmen publicum in quattuor strophis rite consistit, sed solum prima stropha usitate cantatur.